
Birštonas


Besąlyginė nuomonė dėl finansinių  ataskaitų rinkinio
Mes atlikome  VšĮ  Birštono pirminės sveikatos priežiūros centro 2019 metų  finansinių ataskaitų rinkinio auditą.
 Mūsų nuomone, VšĮ Birštono pirminės sveikatos priežiūros centro 2019 metų  finansinių ataskaitų rinkinys parodo tikrą ir teisingą Įstaigos 2019 m. gruodžio 31 d. finansinę būklę, 2019 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus. 

Pagrindas pareikšti besąlyginę nuomonę dėl finansinių ataskaitų rinkinio

Auditą atlikome pagal Valstybinio audito reikalavimus, tarptautinius audito standartus ir tarptautinius aukščiausiųjų audito institucijų standartus. Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė“. Esame nepriklausomi nuo audituojamo subjekto pagal Savivaldybių kontrolierių profesinės etikos kodeksą, Savivaldybės kontrolės ir audito tarnybos valstybės tarnautojų tarnybinės etikos taisykles ir įvykdėme kitus šiame kodekse nustatytus etikos reikalavimus. 

              Mes manome, kad mūsų surinkti audito įrodymai yra pakankami ir tinkami mūsų nuomonei pagrįsti.

Sąlyginė nuomonė dėl lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams

Mes atlikome VšĮ Birštono pirminės sveikatos priežiūros centro lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams per 2019 metus auditą. 

Mūsų nuomone, išskyrus pastraipoje „Pagrindas pareikšti sąlyginę nuomonę dėl lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams“ aprašytų dalykų poveikį, VšĮ Birštono pirminės sveikatos priežiūros centras visais reikšmingais atžvilgiais 2019 metais lėšas ir turtą valdė, naudojo, disponavo jais teisėtai ir naudojo įstatymų nustatytiems tikslams. 

Pagrindas pareikšti sąlyginę nuomonę dėl lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams
Auditą atlikome pagal Valstybinio audito reikalavimus, tarptautinius audito standartus ir tarptautinius aukščiausiųjų audito institucijų standartus. Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė“. Esame nepriklausomi nuo audituojamo subjekto pagal Savivaldybių kontrolierių profesinės etikos kodeksą, Savivaldybės kontrolės ir audito tarnybos valstybės tarnautojų tarnybinės etikos taisykles  ir įvykdėme kitus šiame kodekse nustatytus etikos reikalavimus. 

Mes manome, kad mūsų surinkti audito įrodymai yra pakankami ir tinkami mūsų nuomonei pagrįsti.
1. Įstaigos Įstatai neatitinka šiuo metu galiojančių teisės aktų reikalavimų (žr. audito ataskaitos 2.1. p. 10-11 psl.) 
2. Įstaigoje veikla vykdoma nesivadovaujant Įstaigos Įstatų 26 p. nuostatų reikalavimais (žr. audito ataskaitos 2.1. p. 10-11 psl.).
3. Negalima patvirtinti, kad lėšos, skirtos darbo užmokesčiui ir medikamentams, 2019 metais panaudotos efektyviai, ekonomiškai ir racionaliai, kadangi darbo užmokesčio (be mokesčių socialiniam draudimui) ir medikamentų išlaidos viršija direktoriaus įsakymu nustatytus normatyvus (žr. audito ataskaitos 2.1. p. 11 psl.; 2.3. p. 12-13 psl.).
4. Įstaigoje nėra patvirtinti gydytojų ir kitų sveikatos priežiūros specialistų darbo krūvio normatyvai (žr. audito ataskaitos 2.2. p. 12 psl.).

5. Įstaigos darbo užmokesčio ir apmokėjimo tvarka neatitinka galiojančių teisės aktų reikalavimų (žr. audito ataskaitos 2.3 p. 12-13 psl.).
6. Įstaiga neužtikrino tinkamo ir racionalaus darbo užmokesčio lėšų naudojimo. Įstaigos vidaus administravimas, siekiant efektyvaus darbo užmokesčio lėšų valdymo, yra tobulintinas. Įstaigos vadovas turi stiprinti vidaus kontrolę darbo užmokesčio nustatymo ir apskaičiavimo  teisėtumo srityse (žr. audito ataskaitos 2.3 p. 12-13 psl.). 

7. Nepakankama  panaudos sutarčių  vykdymo kontrolės. (žr. audito ataskaitos 2.5 p. 14-15 psl.).
8. Vidaus kontrolės  sistema  Įstaigoje  yra nepakankama  ir  tobulintina ( žr.  audito  ataskaitos 3 p. 16 psl.).

Vadovybės atsakomybė

VšĮ Birštono pirminės sveikatos priežiūros centro direktorius atsakingas už viešosios įstaigos finansinių ataskaitų  rinkinio  parengimą  ir teisingą  pateikimą Įstaigos savininkui   pagal   Lietuvos  respublikos  viešojo  sektoriaus  apskaitos   ir  finansinės  atskaitomybės  standartus, bei  tokią  vidaus  kontrolę, kokia, vadovybės  nuomone,  yra  būtina  parengti  finansines  ataskaitas  be  reikšmingų  iškraipymų  dėl  apgaulės   ar klaidos. Įstaigos direktorius atsakingas už praėjusių finansinių  metų viešosios įstaigos veiklos ataskaitos sudarymą ir pateikimą savininkui. 

Auditoriaus atsakomybė

Mūsų tikslas yra gauti pakankamą užtikrinimą, kad VšĮ Birštono pirminės sveikatos priežiūros centro 2019 metų finansinių ataskaitų rinkinys,  kaip visuma nėra reikšmingai iškraipytas dėl apgaulės ar klaidos, ir išleisti auditoriaus išvadą, kurioje pateikiama mūsų nuomonė. Pakankamas užtikrinimas – tai aukšto lygio užtikrinimas, o ne garantija, kad reikšmingą iškraipymą, jeigu jis yra, visada galima nustatyti per auditą, kuris atliekamas pagal Valstybinio audito reikalavimus, tarptautinius audito standartus. Iškraipymai, kurių gali atsirasti dėl apgaulės ar klaidos, laikomi reikšmingais, jeigu galima pagrįstai numatyti, kad atskirai ar kartu jie gali turėti didelės įtakos vartotojų ekonominiams sprendimams, priimamiems remiantis finansinėmis ataskaitomis.
Išsamesnis auditoriaus atsakomybės apibūdinimas pateiktas Birštono savivaldybės interneto tinklapyje adresu: http://birstonas.lt/savivaldybe/struktura-ir-kontaktai/kontroles-ir-audito-tarnyba-2/. Šis apibūdinimas yra sudedamoji auditoriaus išvados dalis.

Audito išvadą teikiame kartu su audito ataskaita.

Savivaldybės kontrolierė



                                         Janina   Blekaitienė 

